AIŠKINAMASIS RAŠTAS

Dėl pritarimo projektų įgyvendinimui pagal Lietuvos kaimo plėtros 2014 - 2020 metų programos priemonę „Pagrindinės paslaugos ir kaimų atnaujinimas kaimo vietovėse”

**1. Parengto tarybos sprendimo projekto tikslai ir uždaviniai**

Tikslas – įvykdyti išankstines projekto parengtumo sąlygas.

Priemone siekiama vietos plėtros kaimo vietovėse skatinimo bei užtikrinti subalansuotą teritorinę kaimo ekonomikos ir bendruomenių plėtrą, kurti darbo vietas ir jas išlaikyti.

Projektų įgyvendinimo metu numatoma sutvarkyti ir pritaikyti viešiesiems poreikiams tenkinti pastatus Joniškyje ir Balninkuose, Videniškiuose, Mindūnuose bei Suginčiuose.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 4 dalis;

Lietuvos kaimo plėtros 2014–2020 metų programos priemonės „Pagrindinės paslaugos ir kaimų atnaujinimas kaimo vietovėse“ veiklos sričių „Parama investicijoms į visų rūšių mažos apimties infrastruktūrą“ ir „Parama investicijoms į kaimo kultūros ir gamtos paveldą, kraštovaizdį“ įgyvendinimo taisyklių, patvirtinto Lietuvos Respublikos žemės ūkio ministro 2016 m. liepos 1 d. įsakymu Nr. 3D-403 „Dėl Lietuvos kaimo plėtros 2014–2020 metų programos priemonės „Pagrindinės paslaugos ir kaimų atnaujinimas kaimo vietovėse“ veiklos sričių „Parama investicijoms į visų rūšių mažos apimties infrastruktūrą“ ir „Parama investicijoms į kaimo kultūros ir gamtos paveldą, kraštovaizdį“ įgyvendinimo taisyklių patvirtinimo“, 12.4, 17, 18 ir 19 punktai.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – išpildyta nustatyta išankstinė projektų parengtumo sąlygos bei sudaryta galimybė įgyvendinti projektus.

Neigiamų pasekmių nenumatoma.

**4. Priemonės sprendimui įgyvendinti**

Projekto paraiškos parengimas bei projekto veiklų įgyvendinimas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Maksimali galima paramos suma projektams – 882 370 Eur, pareiškėjo lėšos – 220 593 Eur.

**6. Vykdytojai, įvykdymo terminai**

Molėtų rajono savivaldybės administracija.